open-index/open-wikipedia-markdown huggingface dataset:
Tielammit (Pori)

**Tielammit** ovat Porin Laviassa Satakunnassa sijaitsevat kaksi lampea.

## Maantiede
Suuremman lammen pinta-ala on 3,4 hehtaaria, ja sen pituus on 290 metriä ja leveys 180 metriä. Pienemmän lammen pituus on 160 metriä ja se on kapea. Lammet sijaitsevat ojitetulla suoalueella Tielamminnevan ja Tielamminhännän välissä. Lampien välissä sijaitsee metsäsaareke Väliluoto. Suuremman lammen rantaviiva on 0,763 kilometriä pitkä ja ranta on pääosin soista metsää. lammet ovat autiot ja saarettomat. Karhijärven Lemmetynkulmalta tulee lampien lähelle tie, mutta rantaan ei johda yhtään tietä.

## Vesistösuhteita
Tielammit sijaitsevat Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Harjunpäänjoen valuma-alueella (35.14), johon Jylhäjoen valuma-alue (35.146) kuuluu. Lampia yhdistää oja ja niiden korkeusero on 10 senttimetriä. Pikkulammen luusua sijaitsee sen länsirannalla, josta saa alkunsa 3 kilometriä pitkä Tielamminoja Saarijärveen. Lampien vedenpinnan korkeudet ovat 60,9 metriä ja 60,8 metriä ja Saarijärven 59,3 metriä mpy., joten laskuojalle kertyy pudotusta 1,5 metriä.

## Historiaa
Vuosina 1855–1856 valmistuneessa Kalmbergin kartastossa on molemmat lammet merkitty karttaan niin, että suurempi on nimeltään ”Tjenlampi”. Siihen laskee kartassa ”Wähä Lutavanjärvestä” puro. Vuosina 1934 ja 1955 julkaistuissa Porin seudun taloudellisissa kartoissa ei lammilla ole karttanimeä. Niiden laskuoja on raivattu niittymaaksi, mutta itse lampien ympäristö on koskematon. Mitään puroa Vähä Lutajärvestä ei ole olemassa. Vuoden 1962 peruskartassa lammet ovat Tielampien nimellä. Ympäröivä suo on ojittamatta, mutta Tielamminoja on piirretty suoraksi kaivettuna. Keskijuoksulla sijaitsee kahden maatilan peltomaat. Näiden maatilojen toiminta on vuoden 1978 peruskartassa päättynyt ja pellot on metsitetty. Samalla on lampien ympäröivä suo ojitettu.

## Lähteet
Paul Tisdale

**Paul Robert Tisdale** (s. 14. tammikuuta 1973 Valletta, Malta) on Maltalla syntynyt englantilainen jalkapallovalmentaja ja entinen jalkapalloilija. Nykyisin Tisdale toimii Kakkosliigassa pelaavan Exeter City FC:n päävalmentajana. Oikeajalkainen Tisdale oli pelipaikaltaan keskikenttäpelaaja. Hän on 175 senttimetriä pitkä.

Tisdalen kasvattajaseura on Southampton FC, jota hän edusti vuodet 1991–1997. Hän pelasi seuran paidassa ainoat Valioliigaottelussa, joita kertyi 16 kappaletta. Hän teki myös yhden Valioliigamaalin. Käytyään lainalla Northampton Townissa ja Huddersfield Townissa Tisdale edusti kauden 1997–1998 Bristol Cityä. Hän pelasi kuitenkin suurimman osan kaudesta Exeter City FC:ssä käyden lainalla myös skotlantilaisessa Dundee Unitedissa. Vuonna 1998 Tisdale siirtyi ensimmäistä kertaa urallaan Britteinsaarten ulkopuolelle, Suomen Veikkausliigan Finnairin Palloilijoihin. Tisdale pelasi FinnPassa kauden aikana kahdeksan liigaottelua, ennen kuin siirtyi kreikkalaiseen Panionios FC:hen, jota hän edusti kauden 1998–1999, kunnes palasi takaisin Britteinsaarille ja Yeovil Towniin, jossa hän joutui lopettamaan uransa. Hän pelasi kuitenkin vielä yhden ottelun yli kymmenen vuoden pelaamattomuuden jälkeen vuonna 2011 manageroimansa Exeter City FC:n pelaajana.

Peliuransa jälkeen eli vuonna 2001 Tisdale siirtyi Team Bathin valmentajaksi. Alasarjoissa pelanneen joukkueen valmentajana Tisdale onnistui hyvin johdattaen joukkueen neljään sarjanousuun sekä FA Cupiin mukaan. Kesäkuussa 2006 Tisdale siirtyi Englannin konferenssissä pelanneen Exeter City FC:n valmentajaksi. Kauden 2007–2008 jälkeen Exeter palasi takaisin Kakkosliigaan ja seuraavan kauden jälkeen se nousi Ykkösliigaan. Vuonna 2012 seura kuitenkin putosi takaisin Kakkosliigaan, mutta se piti Tisdalen valmentajanaan. Nykyisin Tisdale on ollut toiseksi pisimpään saman joukkueen valmentajana Englannin neljällä korkeimmalla sarjatasolla ja häntä pidetään myös yhtenä Englannin lupaavimmista valmentajista.

## Lähteet
* 
* Urheilulehti 47/2014
Eino Saari (oltermanni)

**Eino Saari** (15. tammikuuta 1896 Karvia – 11. helmikuuta 1983 Karvia) oli suomalainen pelimanni ja kansanperinteen kerääjä. Vuonna 1977 ilmestyi hänen kotiseutukirjansa *Entinen Karvia*. Eino Saarelle myönnettiin Suomen Pelimanniyhdistyksen oltermannin arvo vuonna 1976.

Eino Saari oli Karvian museohankkeen puuhamies 1950-luvulla. Saari toimi pitkään Karvian kotiseutumuseon hoitajana vuodesta 1957 alkaen.

## Lähteet

## Aiheesta muualla
* Karvian kotiseutuyhdistyksen verkkosivut
Akrotíri (Thíra)

**Akrotíri** (; ) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 355 (vuonna 2011).

Akrotíri sijaitsee niemessä Thíran saaren lounaiskulmassa. Se muodostaa laajemman kyläyhdyskunnan (Τοπική Κοινότητα Ακρωτηρίου, *Topikí Koinótita Akrotiríou*), johon kuuluvat myös kylät Ágios Nikólaos ja Fáros. Koko kyläyhdyskunnan väkiluku on 489. Akrotíri tunnetaan ennen kaikkea sen lähellä sijaitsevasta, kylän mukaan nimetystä Akrotírin minolaisaikaisesta kaupungista, jota kaivetaan edelleen esiin vaiheittain. Osa löydöksistä on yleisön nähtävillä. Kaivauskohde sijaitsee noin kilometrin kylästä kaakkoon lähellä saaren etelärannikkoa.

Akrotírin niemen kärjessä sijaitsee Akrotírin majakka.

## Lähteet

## Aiheesta muualla
Tovariaceae

**Tovariaceae** on pieni kasviheimo koppisiemenisten Brassicales-lahkossa, jonka tunnetetuin heimo on ristikukkaiskasvit (Brassicaceae).

## Tuntomerkit
Lajit ovat ruohoja tai pensaita, joiden lehdet ovat kolmilehdykkäisiä ja korvakkeellisia. Lehdyköiden laidat ovat ehyitä. Kukinnot ovat terminaalisia, riippuvia ja terttumaisia. Kukat ovat 6–9-lukuisia, tavallisesti kahdeksanlukuisia. Terälehtiä on paljon. Heteet sijaitsevat kohdakkain verholehtien kanssa. Sikiäin koostuu viidestä kahdeksaan, tavallisesti kuudesta yhteen kasvaneesta emilehdestä ja on kehänalainen. Siinä on enemmän tai vähemmän aksiletyyppiset istukat, lyhyt vartalo ja liuskaiset luotit. Siemenaiheita on runsaasti useassa rivissä. Hedelmä on marja tai luumarjamainen. Siemenessä on ohut endospermi. Kromosomiluku on n = 14, so. yksi kromosomiannos sisältää 14 kromosomia.

## Levinneisyys
Heimo kasvaa trooppisessa Amerikassa.

## Luokittelu
Heimon ainoa suku on *[[Tovaria]]*, ja siinä on kaksi lajia.

## Lähteet
* Stevens, P. F. 2001 –: Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Ozu Moreira

**Osmar "Ozu" Moreira** (s. 21. tammikuuta 1986 Rio de Janeiro, Brasilia) on brasilialaissyntyinen japanilainen beachfutispelaaja. Hän edustaa yhdysvaltalaista Seattle Soundersia ja Japanin beachfutismaajoukkuetta. Vuonna 2007 Japaniin muuttaneen ja vuonna 2012 maan kansalaisuuden saaneen 190 senttimetriä pitkän Moreiran pelipaikka on puolustaja. 

Moreira pelasi ensimmäistä kertaa Japanin paidassa kansainvälisissä kisoissa vuoden 2013 MM-kisoissa, joissa silloin Tokio Lequiosia edustanut Moreira pelasi neljässä ottelussa tehden neljä maalia. Hänet palkittiin kisojen jälkeen myös Silver Ballilla eli turnauksen toiseksi parhaan pelaajan palkinnolla. Turnauksen jälkeen Moreira siirtyi Espanjan suurseuraan FC Barcelonaan, josta hän siirtyi vuonna 2014 Seattle Soundersiin.

## Lähteet
* http://www.fifa.com/worldfootball/statisticsandrecords/players/player=371508/index.html 
* http://www.beachsoccer.com/players/Moreira%20Ozu 
* https://archive.today/20141125200201/http://www.fifa.com/beachsoccerworldcup/news/newsid=2174510/
Emporeío

**Emporeío** (; ; myös *Emporío*, *Emboreío*, *Emborío*; tai Νημποριός, *Nimporiós*) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 1&nbsp;938 (vuonna 2011).

Emporeío, jonka nimi viittaa kaupankäyntiin, on Santorínin suurin asutus. Se sijaitsee Thíran saaren eteläisissä sisäosissa Profítis Ilías -vuoren juurella. Emporeío muodostaa laajemman kyläyhdyskunnan (Δημοτική Κοινότητα Εμπορείου, *Dimotikí Koinótita Emporeíou*), johon kuuluvat varsinaisen Emporeíon kylän lisäksi Ágios Geórgios, Exomýtis ja Períssa. Koko yhdyskunnan väkiluku on 3&nbsp;085.

## Lähteet

## Aiheesta muualla
Imerovígli

**Imerovígli** (; ) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 431 (vuonna 2011).

Imerovígli sijaitsee ylhäällä Santorínin kalderan jyrkällä reunalla noin kaksi kilometriä saaren pääkaupungista Firásta pohjoiseen. Firán ja Imerovíglin välissä sijaitsee Firostefáni. Imerovígli muodostaa laajemman kyläyhdyskunnan (Τοπική Κοινότητα Ημεροβιγλίου, *Topikí Koinótita Imeroviglíou*), johon kuuluu myös Panagía Kaloún kylä. Koko kyläyhdyskunnan väkiluku on 535.

Imerovíglin lähellä sijaitsee jyrkkä Skároksen kallio, jolla sijaitsi saaren keskiaikainen pääkylä. Nykyisin paikka on arkeologinen kohde, jossa on jäljellä vähäisiä raunioita. Imerovíglin ja Firostefánin välillä sijaitsee Pyhän Nikolaoksen luostari.

## Lähteet

## Aiheesta muualla
Karterádos

**Karterádos** () on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firá kunnallisyksikköön. Kylän väkiluku on 1&nbsp;238 (vuonna 2011).

Karterádos sijaitsee Thíran saaren keskiosissa pari kilometriä Firán kaupungista kaakkoon. Se muodostaa laajemman kyläyhdyskunnan (Δημοτική Κοινότητα Καρτεράδου, *Dimotikí Koinótita Karterádou*), johon kuuluu varsinaisen Karterádoksen kylän lisäksi Éxo Gialós. Koko yhdyskunnan väkiluku on 1&nbsp;293.

Kylä on perustettu viimeistään 1600-luvulla. Sen alkuperäinen asutus on luola-asutuksia. Kylän nimi on peräisin kreikan sanasta *karterí*, joka viittaa odotus- tai väijytyspaikkaan; alueella on mahdollisesti järjestetty väijytyksiä merirosvoja torjuttaessa. 1800-luvulla kylään rakennettiin useita laivanvarustajien kartanoita.

## Lähteet

## Aiheesta muualla
Manolás

**Manolás** () eli **Thirasía** (Θηρασία) on Kreikan kylä, joka sijaitsee Thirasían saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Oían kuntaan ja vuodesta 2011 lähtien Thíran kunnan Oían kunnallisyksikköön. Kylä on Thirasían saaren pääkylä ja suurin asutus. Sen väkiluku on 160 (vuonna 2011).

Manolás sijaitsee Thirasían saaren itälaidalla ylhäällä Santorínin kalderan reunalla.

## Lähteet

## Aiheesta muualla
Keksalmi

**Keksalmi** tai myös **Kekssalmi** on Satakunnassa Porin Laviassa Saarijärvellä sijaitseva järvi.

## Maantiede
Keksalmin pinta-ala on 12,5 hehtaaria, ja sen pituus on 860 metriä ja leveys 340 metriä. Sen muoto on pitkä ja keskeltä kapea. Se sijaitsee Ulvilan Saarijärven ja Lavian Saarijärven välissä. Järvi on muodostunut harjanteen ja kahden mäen väliseen painanteeseen. Järvessä ei ole saaria. Järven rantaviiva on 2,2 kilometriä pitkä ja ranta on pääosin moreeni- ja kalliopohjaista metsämaastoa. Pitkän eteläkärjen ranta on suota. Rannassa on vanha maatila ja kaksi vapaa-ajan asuntoa. Järvelle pääsee Kullaan ja Lavian väliseltä seututieltä 257.

## Vesistösuhteita
Keksalmi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Harjunpäänjoen valuma-alueella (35.14), johon Joutsijärven alue (35.143) kuuluu. Järven luusua sijaitsee järven pohjoisrannalla, josta saa alkunsa 2,5 kilometriä pitkä Keksalminoja, joka yhtyy pohjoisessa Tielamminojaan. Järveen laskee kolme muuta ojaa, joista kaksi tulee Keksuolta ja Keksalminsuolta. Järven vedenpinnan korkeus on 83,1 metriä mpy..

## Historiaa
Vuosina 1855–1856 valmistuneessa Kalmbergin kartastossa järvi on piirretty näkyviin ”Koksjärven” nimellä. Järven pohjoispäästä alkaa puro, joka yhtyy Tielamminojan silloiseen puroon. Vuoden 1934 Porin seudun taloudellisessa kartassa järven nimi on ”Käksalmi” ja siinä aution järven luoteisrannassa sijaitsee niitty. Vuoden1955 talouskartassa niitty on raivattu peltopalstaksi. Vuoden 1962 peruskartassa järven luoteisrantaan on ilmestynyt maatila, johon on raivattu mäen taakse lisää peltomaata. Tilalle johtaa Isokorven tilalta kärrytie. Järven karttanimi on nyt ”Keksalmi”. Seuraavassa vuoden 1978 peruskartassa on Isokorven tie muuttunut läpikulkutieksi, josta tulee järvelle kaksi tietä. Peltoa on raivattu lisää, pellonpäässä sijaitsee toinenkin asuttu talo ja järven itärannassa on nyt kesämökki.

## Lähteet
Mesariá

**Mesariá** () on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firá kunnallisyksikköön. Kylän väkiluku on 1&nbsp;593 (vuonna 2011).

Mesariá sijaitsee Thíran saaren keskiosissa noin neljä kilometriä Firásta kaakkoon ja Santorínin lentoaseman länsipuolella. Se muodostaa laajemman kyläyhdyskunnan (Δημοτική Κοινότητα Μεσαριάς, *Dimotikí Koinótita Mesariás*), johon kuuluu varsinaisen Mesarián kylän lisäksi Monólithoksen kylä. Koko yhdyskunnan väkiluku on 2&nbsp;092. Aivan kylän vieressä on Vóthonaksen kylä.

## Lähteet

## Aiheesta muualla
Períssa

**Períssa** (; myös Πέρισσα, *Périssa*) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylä on osa Emporeíon kyläyhdyskuntaa. Kylän väkiluku on 678 (vuonna 2011).

Períssa sijaitsee Thíran saaren kaakkoisrannikolla antiikin Theran käsittävän Mésa Vounó -vuoren eteläpuolella. Vuoren toisella puolella sijaitsee Kamárin kylä. Kumpikin kylä tunnetaan ennen kaikkea niiden laavakivisistä uimarannoista.

## Lähteet

## Aiheesta muualla
Odell Beckham

**Odell Beckham Jr.** (s. 5. marraskuuta 1992 New Orleans, Louisiana) on yhdysvaltalainen amerikkalaisen jalkapallon pelaaja, joka edustaa NFL-seura Miami Dolphinsia. Beckham on pelipaikaltaan laitahyökkääjä.

## Ura
Yliopistotasolla Beckham pelasi Louisianan osavaltionyliopiston joukkueessa.

### New York Giants
Hänet varattiin NFL:ään  ensimmäisellä kierroksella numerolla 12. Hän debytoi NFL:ssä lokakuussa 2014 tehden ensimmäisessä pelissä yhden touchdownin. Ensimmäisellä kaudellaan NFL:ssä Beckham valittiin liigan tähdistöotteluun Pro Bowliin. Marraskuussa 2014 Beckham sai suurta julkisuutta otettuaan Eli Manningin 43-metrisen heiton yhdellä kädellä kiinni touchdownin arvoisesti Dallas Cowboysia vastaan. Tuota kiinniottoa kutsuttiin jopa "kaikkien aikojen kopiksi". Beckham saavutti marraskuussa 38 syötön vastaanottoa ja kaksi touchdownia. Lisäksi hän oli saanut kiinni syöttöjä vähintään 90 jaardin verran kaikissa viidessä ottelussa, jonka myötä Beckham teki NFL:n kuukauden tulokasennätyksen. Beckham rikkoi myös Bill Gromanin ja Randy Mossin tulokasennätyksen saamalla 90 jaardia tai enemmän syöttöjä kiinni peräkkäisissä otteluissa yhden kauden aikana.

Beckham pelasi kauden aikana 12 ottelua, joista hän oli yksitoista kertaa avauksessa. Hän onnistui saamaan kauden aikana yhteensä 91 syötön vastaanottoa, joista hänelle kertyi 1 305 jaardia ja 12 touchdownia. Runkosarjan jälkeen 31. tammikuuta 2015 Associated Press nimesi hänet NFL:n kauden hyökkäyspään tulokkaaksi. Lisäksi Beckham äänestettiin ''Madden NFL 16'' -videopelin kansikuvaan, voittaen äänestyksessä Rob Gronkowskin. Hänestä tuli samalla nuorin pelaaja, joka on valittu Madden-pelin kanteen.

Kaudella 2015 Beckham aiheutti ongelmia toimiessaan sääntöjen vastaisesti Josh Normania kohtaan, ottelussa Carolina Panthersia vastaan. Ottelun aikana Beckhamille liputettiin neljä rikettä, joista kolme oli henkilökohtaisia rangaistuksia. Myöhemmin 21. joulukuuta 2015 NFL:n kurinpitolautakunta antoi Beckhamille yhden ottelun pelikiellon. Beckham pelasi lopulta kauden aikana viisitoista ottelua ja oli kaikissa otteluissa avauskokoonpanossa. Hän saavutti 96 syötön vastaanottoa, joista kertyi 1 450 jaardia. Hän teki myös 13 touchdownia.

### Cleveland Browns
Maaliskuussa 2019 Giants myi Beckhamin Cleveland Brownsiin vaihdossa tulevan varaustilaisuuden kahteen varausvuoroon.

### Los Angeles Rams
11. marraskuuta 2021 Beckham teki vuoden sopimuksen Los Angeles Ramsin kanssa.

### Baltimore Ravens
Huhtikuussa 2023 Beckham teki yksivuotisen sopimuksen Baltimore Ravensin kanssa.

### Miami Dolphins
Toukokuussa 2024 Beckham teki yksivuotisen sopimuksen Miami Dolphinsin kanssa.

## Lähteet

## Aiheesta muualla

* ESPN -profiili
Pýrgos (Thíra)

**Pýrgos** () eli **Pýrgos Kallístis** (Πύργος Καλλίστης, *Pýrgos Kallístis*) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 884 (vuonna 2011).

Pýrgos sijaitsee Thíran saaren keskiosissa noin neljä kilometriä saaren pääkaupungista Firásta etelään. Kylän kaakkoispuolella on Profítis Ilías -vuori, jonka huipulla sijaitsee Profeetta Elian luostari.

Pýrgos Kallístis muodostaa myös laajemman kyläyhdyskunnan (Τοπική Κοινότητα Πύργου Καλλίστης, *Topikí Koinótita Pýrgou Kallístis*), johon kuuluu varsinaisen Pýrgoksen kylän sekä Profeetta Elian luostarin lisäksi myös saaren satama Órmos Athiniós. Koko kyläyhdyskunnan väkiluku on 912.

## Lähteet

## Aiheesta muualla
Megalochóri (Thíra)

**Megalochóri** (; ) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylä muodostaa oman kyläyhdyskuntansa (Τοπική Κοινότητα Μεγαλοχωρίου, *Topikí Koinótita Megalochoríou*). Kylän väkiluku on 594 (vuonna 2011).

Megalochóri, suomeksi ”Suuri kylä”, sijaitsee Thíran eteläosissa saaren länsilaidalla lähellä kalderaa, noin viisi kilometriä saaren pääkaupungista Firásta etelään.

## Lähteet

## Aiheesta muualla
Joseph Fauria

**Joseph Jules Fauria** (s. 16. tammikuuta 1990 Northridge, Kalifornia) on yhdysvaltalainen amerikkalaisen jalkapallon pelaaja, joka edustaa NFL-seura Detroit Lionsia. 203 senttimetriä pitkän ja 116 kiloa painavan Faurian pelipaikka on sisempi laitahyökkääjä. Faurian eno Christian Fauria on myös entinen NFL-tason sisempi laitahyökkääjä. Fauria pelasi yliopistotasolla Crespi Carmelite High Schoolin UCLA-joukkueessa. Häntä ei ole varattu NFL:ään. Fauria debytoi NFL:ssä kauden 2013 avauspelissä. Hän teki kauden aikana vain 18 vastaanottoa, mutta niistä seitsemän johti touchdowniin. Lokakuussa 2014 Fauria loukkaantui kompastuttuaan kotonaan koiranpentuunsa. Hän oli sivussa muutamasta ottelusta.

## Lähteet
* ESPN -profiili

### Viitteet
Vähä Saarijärvi (Pori)

**Vähä Saarijärvi** on Porin Laviassa Satakunnassa sijaitseva järvi.

## Maantiede
Pyöreähkön järven pinta-ala on 8,3 hehtaaria, ja sen pituus on 390 metriä ja leveys on 360 metriä. Se on muodostunut kahden mäen väliselle painaumalle, joka on soistunut. Järvessä ei ole saaria. Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa. Itse järvi on autio, mutta sen kaakkoispuolella sijaitsee vapaa-ajan asunto. Ulvilan puoleinen kuntaraja kulkee vain 100 metrin päästä järven lounaisrannasta.

## Vesistösuhteita
Järvi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Harjunpäänjoen valuma-alueella (35.14), johon Jylhäjoen valuma-alue (35.146) kuuluu. Järvestä alkaa 800 metriä pitkä laskuoja viereiseen Saarijärveen. Järven vedenpinnan korkeus on 66,5 metriä ja Saarijärvellä 59,3 metriä mpy., joten laskuojalle kertyy pudotusta 7,2 metriä ja kaltevuutta 8,4 metriä kilometrille.

## Lähteet
Kauppakeskus Liila

**Kauppakeskus Liila** on Espoon Kaitaan Suomenojalle vuonna 2013 perustettu kauppakeskus. Liila on kodin sisustamiseen ja muihin kodin hankintoihin keskittyvä kompleksi. Liilasta löytyi päivittäistavarakauppa Lidl, joka sulki ovensa vuonna 2019. Vuonna 2021 Liilaan aukesi K-Market Koti Pizzan viereiseen liiketilaan. Ennen vuotta 2013 Liilan tilalla oli kauppakeskus Martinsilta, mutta uudistuksen myötä vanha kauppakeskus muuttui palveluita sekä nimeä myöten. 

## Liilan liikkeet

*Bang & Olufsen 
*Boknäs 
*Golf Sky
*Hockey Base
*Rusta 
*Hööks 
*Inaria 
*Kotipizza 

*Jysk 
*Keittiömaa 
*Lastenhuone 
*Livello Ristorante 
*Lundia 
*Mattokymppi
*K-Market 
*Mozaik Bar & Restaurant 
*Rengasmaailma 
*Sisustamo Dete 
*Sohvasi 
*St1 
*Vepsäläinen
*Woodek 

## Lähteet
Aspronísi (Kykladit)

**Aspronísi** () on Kreikan saari, joka kuuluu Kykladeihin ja tarkemmin Santorínin saariryhmään. Saaren pinta-ala on 0,142 neliökilometriä ja se on asumaton (vuonna 2011). Hallinnollisesti Aspronísi kuuluu Thíran kuntaan, Thíran alueyksikköön ja Etelä-Egean saarten alueeseen.

Aspronísi sijaitsee Santorínin kalderan lounaisreunalla Thíran saaren Akrotírin niemen sekä Thirasían saaren välissä. Saari on alun perin ollut osa yhtenäistä Thíran saarta, mutta jäänyt erilleen tulivuorenpurkauksen synnytettyä Santorínin kalderan.

## Lähteet

## Aiheesta muualla
Néa Kaméni

**Néa Kaméni** () on Kreikan saari, joka kuuluu Kykladeihin ja tarkemmin Santorínin saariryhmään. Saaren pinta-ala on 3,338 neliökilometriä, ja se on asumaton (vuonna 2011). Hallinnollisesti Néa Kaméni kuuluu Thíran kuntaan, Thíran alueyksikköön ja Etelä-Egean saarten alueeseen.

Néa Kaméni, suomeksi ”Uusi palanut”, sijaitsee Santorínin kalderan keskellä. Saari on muodoltaan suhteellisen pyöreä, ja sen halkaisija on noin 2 kilometriä. Sen lounaispuolella sijaitsee Palaiá Kaménin (”Vanha palanut”) saari. Saaret ovat syntyneet viimeisten 2&nbsp;000 vuoden aikana toistuvissa tulivuorenpurkauksissa pinnalle purkautuneesta laavasta. Néa Kaméni nousi esille ensimmäisen kerran purkauksessa vuonna 1711 ja laajeni huomattavasti purkauksissa vuosina 1866–1868 ja 1925–1928. Santorínin nykyisin aktiiviset kraatterit sijaitsevat edelleen Néa Kaménin saarella. Viimeisimmät purkaukset saarella ovat tapahtuneet vuosina 1939–1941 ja 1950.

Saarelle tehdään turistiretkiä Firásta ja Oíasta.

## Lähteet

## Aiheesta muualla
Vähä Lutajärvi (Pori)

**Vähä Lutajärvi** on Satakunnassa Porin Laviassa sijaitseva järvi.

## Maantiede
Järven pinta-ala on 3,8 hehtaaria, ja sen pituus on 320 metriä ja leveys 150 metriä. Järven rantaviiva on 0,77 kilometriä pitkä ja ranta on pääosin suota. Se sijaitsee Keksalmin ja Lutajärven välissä.

## Vesistösuhteita
Järvi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Harjunpäänjoen valuma-alueella (35.14), johon Jylhäjoen valuma-alue (35.146) kuuluu.  Järvellä ei ole varsinaista laskuojaa, mutta lyhyt oja ulottuu mäen satulapisteen yli ja loppuu siihen. Järven vedenpinnan korkeus on 74,2 metriä mpy.

## Historiaa
Vuosina 1855–1856 valmistuneessa Kalmbergin kartastossa järven karttanimenä on ”Wähä Lutavanjärvi” ja sen kaakkoispuolella on vastavasti suurempi ”Lutavanjärvi”. Pienemmästä järvestä on piirretty puro, joka virtaa pohjoiseen ja laskee ”Tjenlampeen” eli Tienlampeen. Vuosien 1934 ja 1955 Porin seudun taloudellisissa kartoissa lammella ei näy ihmistoimintaa eikä sille ole piirretty laskupuroakaan. Vuoden 1962 peruskartassa siihen on johdettu pieni suo-oja ja kartassa näkyy myös lyhyt laskuoja. Molemmat ojat on voitu kaivaa samanaikaisesti. Vuoden 1978 kartassa on järven lähialueille rakennettu metsäautotiet.

## Lähteet
Palaiá Kaméni

**Palaiá Kaméni** (, myös *Paliá Kaméni*, Παλιά Καμένη) on Kreikan saari, joka kuuluu Kykladeihin ja tarkemmin Santorínin saariryhmään. Saaren pinta-ala on 0,525 neliökilometriä, ja vuoden 2011 tietojen mukaan sillä asui yksi henkilö. Hallinnollisesti Palaiá Kaméni kuuluu Thíran kuntaan, Thíran alueyksikköön ja Etelä-Egean saarten alueeseen.

Palaiá Kaméni, suomeksi ”Vanha palanut”, sijaitsee Santorínin kalderan keskellä. Sen koillispuolella on Néa Kaménin (”Uusi palanut”) saari. Molemmat saaret ovat syntyneet viimeisen 2&nbsp;000 vuoden aikana jatkuvien tulivuorenpurkausten seurauksena pinnalle purkautuneesta laavasta. Palaiá Kaméni nousi esille purkauksessa noin vuonna 196 eaa.

Saaren rantavedessä on rikkipitoisia kuumia lähteitä. Niille tehdään turistiretkiä Firásta ja Oíasta.

## Lähteet

## Aiheesta muualla
Tunisian asevoimat

**Tunisian asevoimat** () muodostuu kolmesta puolustushaarasta maavoimista, merivoimista ja ilmavoimista. Vuonna 2005 miehistöksi laskettiin noin 27 000. Perustamisen jälkeen Tunisian joukkoja on käytetty lähinnä lisäjoukkoina isommissa tehtävissä. 1960-luvulla tunisialaisia sotilaita oli mukana YK:n rauhanturvajoukoissa Kongossa ja 1970-luvulla Jom kippur -sodassa heitä oli noin 900 miehistöinen joukko.

## Lähteet

## Aiheesta muualla
*Maanpuolustus ministeriön sivusto
Arsis

**Arsis** on yhdysvaltalainen teknisen death metalin yhtye. Sen perustivat Berklee College of Music -musiikkiopiston opiskelijat James Malone ja Mike van Dyne Virginia Beachissa vuonna 2000.

## Jäsenet

* James Malone – basso (2000–2005), kitara, laulu (2000–)
* Noah Martin – basso (2007–2008, 2010–)
* Shawn Priest – rummut (2012–)
* Brandon Ellis – kitara (2012–)
;Entiset jäsenet
* Scot Seguine – basso (2000)
* Michael van Dyne – rummut (2000–2007, 2009–2012)
* Kathy Burke – kitara (2001)
* Jonathan Fralick – kitara (2006–?)
* Darren Cesca – rummut (2007–2008)
* Ryan Knight – kitara (2007–2009)
* Nick Cordle – kitara (2008–2012)
* Nathaniel Carter – basso (2009–2010)

;Kiertue- ja sessiomuusikot
* Mike Mullen – basso (2003)
* Chris "Fast" Jones – kitara (2003–2004)
* Justin Shaw – basso (2004–2006)
* Jake Ososkie – kitara (2004–2005)
* Alex Cox – basso (2006)
* John Fralick – kitara (2006)
* Johnny Allen – kitara (2006)
* Shawn Priest – rummut (2008, 2010, 2011–2012)
* Alex Tomlin – rummut (2008)
* David Kinkade – rummut (2008–2009)
* Brandon Ellis – kitara (2011–2012)
* Mike Parks – laulu (2011–2012)

## Diskografia
;Studioalbumit
* 
* 
* 
* 
* 
* 

;Muut albumit
* 
* 
* 
* 
* 

## Aiheesta muualla
* 
* 
* Arsisin Facebook-sivusto
Gumare

**Gumare** on kylä Botswanassa. Siellä oli vuoden 2011 väestönlaskennan mukaan 8&nbsp;532 asukasta. Se on myös sitä ympäröivien kylien alueellinen keskus, ja Gumaren ja sen lähiympäristön asukasluku on kokonaisuudessaan 8&nbsp;970. Gumare on Okavangon suistoalueen suurimpia asutuskeskuksia. Kylään johtavat tiet ovat päällystetty öljysoralla, ja itse kylässä on pieni pankkikonttori, linja-autoasema, Shellin bensa-asema ja vuonna 2013 avattu postitoimisto.

## Lähteet
Kaikki ranteet auki

**Kaikki ranteet auki** on Helsingin Sanomien toimittajan Miska Rantasen toimittama kirja vuodelta 2014. Kirjaan on kerätty kirjallisen viestinnän mokia, esimerkiksi huvittavia kirjoitusvirheitä tai muuten erikoisia juttuja. Kirja on jatko-osa Rantasen vuonna 2013 toimittamalle Kukkiva syyspervo ruukussa -kirjalle.

## Lähteet
*
Heikki Lankinen

**Heikki Lankinen** (3. maaliskuuta 1898 Käkisalmi – 23. huhtikuuta 1948 Jyväskylä) oli suomalainen arkkitehti. 

## Henkilöhistoria ja ammattiura
Lankisen vanhemmat olivat ajuri Matti Lankinen ja Maria Immonen ja puoliso vuodesta 1930 Ilta Maria Öberg. Lankinen kirjoitti ylioppilaaksi Käkisalmen yhteiskoulusta vuonna 1918 ja opiskeli sen jälkeen Teknillisessä korkeakoulussa Helsingissä. Arkkitehdiksi hän valmistui 1924. Lankinen toimi Oulun läänin apulaisarkkitehtina vuosina 1924–1927 ja edelleen vuoteen 1932 saakka virkaatekevänä lääninarkkitehtina. Huhtikuussa 1932 Lankinen siirtyi Viipurin läänin rakennuskonttorin palvelukseen ja työskenteli Viipurissa talvisodan loppuvaiheeseen maaliskuuhun 1940 saakka. Hän toimi muun muassa virkaatekevänä piiriarkkitehtina, joka oli entinen lääninarkkitehdin virka. Hän vastasi myös muun muassa ilman urakoitsijaa rakennetun Viipurin maakunta-arkiston työmaan johtamisesta.

Lankinen piti myös omaa toimistoa, jossa hän toteutti suunnittelu- ja rakennuttamistöitä, teki asemakaavoituksia ja muun muassa osallistui Kemin kaupungin rakennusjärjestyksen laadintaan. Talvisodan jälkeen Lankinen työskenteli Turussa ja palasi jatkosodan myötä jälleen perheineen Viipuriin. Sodan jälkeen hän toimi vuosina 1944–1945 vastaperustetun Lahden teollisuuskoulun ensimmäisenä rehtorina ja vuonna 1946 kolmen kuukauden ajan Turun rakennustarkastajana, kunnes hänen oli pakko siirtyä eläkkeelle vakavien sydänvaivojen vuoksi. Lankinen vietti viimeiset vuotensa maaseudulla Jyväskylän maalaiskunnassa ja kuoli Jyväskylässä 50-vuotiaana huhtikuussa 1948.

## Töitä
*Oulun tuomiokirkon saneeraus (1932)
*Tornion seminaari, Tornio
*Virolahden kunnantalo, Virolahti
*Terijoen kunnantalo, Terijoki
*Suomen Vapaakirkon rukoushuone, Viipuri (1935) 
*Turun sataman tullirakennus

## Katso myös
*Kalevi Lankinen

## Lähteet
Kaarlo Lähteenmaa

**Kaarlo (Kalle) Eero Lähteenmaa** (27. syyskuuta 1936 Alavus – 16. toukokuuta 2024 Helsinki) oli suomalainen toimittaja ja kirjailija.

Lähteenmaan vanhemmat olivat maanviljelijä Juho Edvard Lähteenmaa (1903–1973) ja Saima Hilja Ikkala (1907–1996). Hän oli naimisissa vuodesta 1955 kustannustoimittaja Anneli Kaarina Ollikaisen (1937–2011) kanssa.

Lähteenmaa aloitti työuransa opettajana Himangalla ja toimittajauransa 1950-luvulla *[[Kokkola (lehti)|Kokkola]]*-lehdessä Kokkolassa. Sieltä hän siirtyi Lapualle *[[Ilkka (sanomalehti)|Ilkka]]*-lehden aluetoimittajaksi ja sitten *[[Lapuan Sanomat|Lapuan Sanomien]]* päätoimittajaksi. Lähteenmaa muutti Seinäjoen kautta Joensuuhun *Karjalanmaan* toimitussihteeriksi ja siitä tehtävästä hänet palkattiin *[[Suomenmaa|Maakansaan]]*, jolloin oli edessä muutto Helsinkiin. Hän työskenteli myös *Raittiussanomien* päätoimittajana ja ehti vielä ennen eläkkeelle jäämistään työskennellä politiikan toimittajana *[[Keskisuomalainen|Keskisuomalaisen]]* Helsingin toimituksessa. Lähteenmaan työuraan mahtui myös Suomen luterilaisen evankeliumiyhdistyksen järjestösihteerin tehtävä ja työskentely Kirkollisten kustantajien palveluksessa.

## Teoksia
* *Papan kanssa kesällä* : lastenkirja ; kuv. Kaarina Ahonen. Suomen luterilainen evankeliumiyhdistys, Helsinki 1965

## Lähteet
* 
* Martti Karjalan sukutaulut : Kaarlo Lähteenmaan kolme esipolvea

### Viitteet
Juhani Merilahti

**Pertti Juhani Merilahti** (25. marraskuuta 1936 Turku − 31. toukokuuta 2020 Turku) oli suomalainen opettaja ja kirjailija.

Merilahti valmistui filosofian maisteriksi Turun yliopistosta. Hän toimi lukion äidinkielen lehtorina Turussa Pernon lukiossa ja 1990-luvulla Puolalanmäen lukiossa. Hän oli *Luotsi ja Majakka* -lehden päätoimittajana vuodesta 1971 alkaen.

## Kaunokirjallista tuotantoa
* *Kumpeli* : runoja. Matricula, Turku 1979
* *Portsalainen : runoja ja näkymiä*. Matricula, Turku 1979
* *Luotolaiset : saaristolais- ja luotsiromaani*. Luotsiliitto, Helsinki 1983
* *Isonkarin miehet : luotolaisromaani 1800-luvulta*. Luotsiliitto, Helsinki 1984, uusi laitos 1996
* *Luotolaisen lokikirja* : romaani. Luotsiliitto, Helsinki 1985
* *Merikapteeni ja muuta lyhyttä saaristoproosaa*. Kuvitus Juha Lukala. Luotsiliitto, Helsinki 1986
* *Luodot ja manner* : romaani. Luotsiliitto, Helsinki 1987
* *Meren Epikuros* : runoja. Luotsiliitto, Helsinki 1988

## Muita teoksia
* *Pansion yhteiskoulu 1962-1976* ; kirj. Juhani Merilahti, Veikko Niemi. Pansion yhteiskoulu, Turku 1976
* *Turun kauppaseura 1876-1976*. Turun kauppaseura, Turku 1976
* *Luotsiliitto 1918-1978 - Lotsförbundet 1918-1978*. Luotsiliitto, Turku 1978
* *Turun aikaa*; kirj. Veikko Lehtovaara, Juhani Merilahti, Pekka Paasio. Turun kaupunki, Turku 1988
* *Turun kultainen ratas : Turun rotaryklubi 1929-1989*. Turun rotaryklubi, Turku 1988
* *Kestävän aatteen vuosisata : Turun NMKY 1893-1993*. Turun nuorten miesten kristillinen yhdistys, Turku 1993
* *Turku-loosin neljännesvuosisata 1968-1993*. Suomen I.O.O.F. loosi no 17 Turku, 1993
* *Kukka liittyvi kukkahan : Suomen kukkakauppiasliiton Varsinais-Suomen piiri 1964-1994*. Suomen kukkakauppiasliitto, Helsinki 1994
* *Sadan vuoden meripelastustyö : Suomen meripelastusseura 1897-1997*. Suomen meripelastusseura, Helsinki 1997
* *Societas mercaturae Aboensis : Turun kauppaseura 1876-2001 : Handelsgillet i Åbo*. Turun kauppaseura, Turku 2001
* *Securitatis causa : Luotsiliitto 1918-2003 - Lotsförbundet 1918-2003*. Luotsiliitto, Helsinki 2003

## Lähteet
* Juhani Merilahti SKS:n kirjailijamatrikkelissa (Arkistoitu versio)
* Kirjasampo.fi : Juhani Merilahti

### Viitteet
Bisertan kriisi

**Bisertan kriisi** oli Tunisian ja Ranskan välinen konflikti Bisertassa 19. heinäkuuta – 23. heinäkuuta 1961.

Tunisian itsenäistyttyä 1956 Ranskan hallinnasta Biserta ja Tunisian laivastotukikohta jäivät Ranskan hallintaan. Strategisesti se oli Ranskalle tärkeä alue Algerian sodan aikana. Ranska oli lupautunut neuvottelemaan tukikohdan tulevaisuudesta, mutta ei toistaiseksi ollut luopunut tukikohdasta. Tunisian joukot piirittivät ja sulkivat laivastotukikohdan pakottaakseen ranskalaiset poistumaan maasta lopullisesti. He myös varoittivat Ranskaa rikkomasta Tunisian ilmatilaa. Ranskalaiset uhmasivat kieltoa lähettämällä paikalle helikopterin. 23. heinäkuuta ranskalaisjoukot valtasivat koko kaupungin. Pääosin Tunisian armeijasta ja sotataidottomista siviileistä koostunut joukko menetti Tunisian Punaisen puolikuun mukaan 5&nbsp;000 henkeä, kun taas tunisialainen historioitsija Mohamed Lazhar Gharbi on arvioinut määräksi 4&nbsp;000. Tunisian virallinen lehdistö ilmoitti 630 kaatunutta ja 1&nbsp;555 haavoittunutta.

Ranska poistui Bisertasta 15. lokakuuta 1963 Algerian sodan päätyttyä.

## Lähteet

## Aiheesta muualla
*Arkistovideoita Bisertan kriisistä
Funktioteoria I–II

**Funktioteoria I–II** on Olli Lehdon kirjoittama kirja, joka käsittelee funktioteoriaa. Kirja on kirjoitettu lähtökohdasta, että lukija ymmärtää analyysin, topologian ja algebran perusteet. Kirjassa ei ole selkeää jakoa osiin I ja II. Kirja nojaa Helsingin yliopiston luentoihin aiheesta.  Kirja on tarkoitettu laudatur-tason kurssille oppikirjaksi.

## Lähteet
Tanner Richard

**Tanner Richard** (s. 6. huhtikuuta 1993 Markham, Ontario, Kanada) on sveitsiläis-kanadalainen jääkiekkoilija, joka pelaa Sveitsin NLA-joukkue Genève-Servettessä.

## Ura
Richard debytoi pääsarjatasolla Euroopassa pelatessaan sveitsiläisessä NLA-joukkue Rapperswil-Jona Lakersissa. Hän on Tampa Bay Lightningin 71. varaus . Hän siirtyi varauksensa jälkeen pelaamaan Pohjois-Amerikkaan OHL-joukkue Guelph Stormiin.

Huhtikuussa 2013 Richard teki kolmen vuoden tulokassopimuksen Lightningin kanssa.

Richard pelasi Sveitsin nuorten maajoukkueessa nuorten maailmanmestaruuskilpailuissa 2012.
John Smith (tutkimusmatkailija)

**John Smith** (1580–1631) oli englantilainen amiraali, tutkimusmatkailija ja kirjailija. Hänet aateloitiin ja lyötiin ritariksi. Smith teki mahdolliseksi Uuden-Englannin asuttamisen. Hän oli vuosina 1608–1609 Virginian siirtokunnan johtaja.

Smith oli ensimmäinen englantilainen tutkimusmatkailija, joka kartoitti Uutta-Englantia. Hän innosti siirtolaisuuteen niitäkin, jotka olivat vailla omaisuutta:
 Mutta myös: 

Huolimatta päättäväisyydestään ja voimakkaasta luonteestaan Smith koki vastoinkäymisiä vihamielisten intiaanien ja yhteistyökyvyttömien uudisasukkaiden puolelta. Hän määräsi lopettamaan kullan etsimisen ja keskittymään elinolojen parantamiseen. Ja pian alettiin levittää huhua, että hän aikoo avioitua intiaaniprinsessa Pocahontasin kanssa ja nimittää itsensä Virginian keisariksi. Tämän vuoksi hänet kutsuttiin takaisin Lontooseen.

Smith lähti merille 16-vuotiaana ja palveli kauppa- ja sota-aluksilla edeten kapteeniksi. Hänet aateloitiin ansioistaan taisteluissa turkkilaisia vastaan. Vuonna 1602 hän haavoittui ja hänet myytiin orjaksi, mutta hän pääsi pakenemaan. Tässä vaiheessa hänen elämänsä oli vauhdikasta. Englantiin hän pääsi palaamaan vuonna 1604. Huhtikuussa 1608 hän oli jo Jamestownin siirtokunnassa Amerikassa ja suoritti Chesapeakenlahden kartoitusta. Hänen työstään oli hyötyä muille tutkimusmatkailijoille yli vuosisadan ajaksi.

Jamestowniin muutti siirtolaisia tasaisena virtana ja siirtokunta koki suuria vaikeuksia. Etenkin siirtokunnan ruokahuolto alkoi tuottaa vaikeuksia. Paljon muuta ei ollut tehtävissä kuin luottaa Smithin opetuksiin, joita eräät kutsuivat jopa laeiksi. ”Joka ei suostu tekemään työtä hänen ei pidä myöskään syödä.” Osa siirtolaisista jäi tosin odottamaan ohjeita emämaasta Englannista.

Vuonna 1614 Smith purjehti Mainen ja Massachusettsin lahdella nimittäen alueen Uudeksi-Englanniksi. Hän palasi pysyvästi takaisin Englantiin ja kirjoitti kirjan *A Description of New England*. Hän kuoli Lontoossa vuonna 1631 51-vuotiaana.

## Lähteet

## Aiheesta muualla

* M. Vuorikoski: Yhdysvallat. Pohjois-Amerikan historia.
Samuel Beckett -luokka

**Samuel Beckett -luokka** on Irlannin laivaston kolmen ulkovartiolaivan muodostama alusluokka, jonka aluksista ensimmäinen valmistui 2014.

## Suunnittelu
Alukset suunnitteli Vard Marine Inc. (aiemmin STX Marine) ja niiden suunnittelussa on havaittavissa samankaltaisuutta edeltäneisiin Róisín-luokan aluksiin. Babcock Marine valmisti PV90:ksi nimeämänsä 90-metriset alukset. Suurempi koko edeltäneeseen luokkaan verrattuna parantaa toimintaedellytyksiä Pohjois-Atlantilla. Aluksilla on 44 hengen miehistö, joiden lisäksi niille voidaan majoittaa kymmenen koulutettavaa.

## Alukset

## Lähteet
*

### Viitteet
LÉ Samuel Beckett

**LÉ Samuel Beckett** (viirinumero P61) on Irlannin laivaston Samuel Beckett -luokan ulkovartiolaiva.

## Valmistus

Irlannin hallitus allekirjoitti lokakuussa 2010 Babcock Marinen kanssa 99 miljoonan euron tilauksen kahdesta aluksesta ilman aseita. Alusten aseistamiseen erillisen sopimuksen puitteissa varattiin budjettiin lisäksi 7,8 miljoonaa euroa. Ensimmäisen aluksen köli laskettiin 18. toukokuuta 2012 Appledoren telakan katetussa telakka-altaassa telakkanumerolla AS194. Se laskettiin vesille 3. marraskuuta 2013 nimellä *LÉ Samuel Beckett*, irlantilaisen näytelmäkirjailijan Samuel Beckettin mukaan. Aluksen kastetilaisuus järjestettiin lauantaina 17. toukokuuta 2014 Dublinissa kumminaan Beckettin veljentytär Caroline Murphy. Samana päivänä alus luovutettiin Irlannin laivastolle, joka nimesi aluksen ensimmäiseksi päälliköksi komentaja Ken Minehanen.

## Lähteet

*

### Viitteet
Calculus: A Complete Course

**Calculus: A Complete Course** on Robert A. Adamsin kirjoittama kirja. Kirja käsittelee yliopistotason matematiikan perusteita pääpainon ollessa differentiaali- ja integraalilaskennassa. Kirjassa tarkastellaan asioita nimenomaan reaalimuuttujien näkökulmasta. Kirjan sisältö on tarkoitettu kolmen lukukauden mittaiseksi kurssiksi.

## Lähteet
*
John Ahlberg

**John Ahlberg** (s. 7. maaliskuuta 1983 Espoo) on suomalainen entinen jalkapalloilija, pelipaikaltaan hyökkäävä keskikenttäpelaaja.

Ahlberg pelasi urallaan Suomen kolmella korkeimmalla sarjatasolla. Veikkausliigassa hän pelasi 22 ottelua vuosina 2003–2004 edustaen AC Allianssia. Ensiesiintymisensä pääsarjatasolla Ahlberg teki 22. toukokuuta 2003, kun Allianssi voitti kotonaan FC Inter Turun maalein 2–0. Ensimmäisen kaikkiaan kolmesta liigamaalistaan hän teki 17. elokuuta 2003 Allianssin voittaessa FC Jazzin kotonaan maalein 4–0. Ykkösessä Ahlberg pelasi kaksi ottelua FC Viikingeissä kaudella 2006. Kakkosessa hänen seurojaan olivat Leppävaaran Pallo (2001), FC Espoo (2002, 2005) ja IF Gnistan (2004).

## Lähteet
Kankilammi (Ulvila)

**Kankilammi** on Satakunnassa Ulvilan Kullaan Ahmauksella sijaitseva järvi.

## Maantiede
Kankilammin pinta-ala on 2,2 hehtaaria, ja sen pituus on 400 metriä ja leveys 260 metriä. Se sijaitsee Tokokankaalla maaston loivassa painanteessa. Järvi on ilmavalokuvien perusteella verrattain matala ja sen rannat ovat vesikasvillisuuden valtaamat. Sillä ei ole saaria. Järven rantaviiva on 0,69 kilometriä pitkä ja ranta on pääosin moreeni- ja kalliopohjaista metsämaastoa. Se autio, vaikka järvelle pääsee metsäteitä pitkin joko Kullaan ja Lavian yhdystieltä tai valtatieltä 11.

## Vesistösuhteita
Kankilammi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Harjunpäänjoen valuma-alueella (35.14), johon Joutsijärven alue (35.143) kuuluu. Järven luusua sijaitsee järven pohjoisrannalla soisella lahdella, josta saa alkunsa 4,5 kilometriä pitkä Kankilamminoja, joka jatkaa Liesojana, joka yhtyy Jylhäjokeen. Järven vedenpinnan korkeus on 78,9 metriä mpy.

## Historiaa
Vuosina 1855–1856 valmistuneessa Kalmbergin kartastossa on lampi piirretty nimellä ”Kangilampi”. lammen lounaispuolella sijaitsee samanniminen torppa. Vuosiena 1928, 1934 ja 1955 julkaistuissa Porin seudun taloudellisissa kartoissa järven etelärantaan ulotuu pieni peltopalsta ja järven rannat ovat heinäniittyä. lahellä on kaksi muutakin maatilaa. Lammelta on aluksi kärrypolku Joutsijärvelle päin ja polut muille maatiloille, mutta polut levenevät kärrypoluiksi ja loputa autolla ajettaviksi teiksi. Kahdessa aikaisemmassa talouskartassa puuttuu järven pohjoiseen työntyvä lahti, joka esiintyy vuoden 1955 kartassa. Mutta vuoden 1962 peruskartassa on järven rantaviiva muuttunut taas. Pohjoisen lahti on kadonnut taas ja järven ranta on vetäytynyt peltoalueelta. Laskuojassa on suon laidassa jyrkkien äyräisen karttamerkki, joka viittaisi järvenlaskun mahdollisuuteen. Samassa yhteydessä on pohjoispuolisella Halkeimenkivensuolla toteutettu suon ojitus. Seudun maatilojen toiminta on lopetettu vuoden 1987 peruskartassa ja peltomaat on metsitetty. Myös lammen tila on säilynyt samana vielä vuoden 1987 peruskartassa. Lammen lähellä kulkee kuitenkin vielä metsäautotie entiseen tapaan. Myöhemmin on lammen vedenpinnan korkeus palautettu lähelle aikaisempaa tilannetta.

## Lähteet
Alkulukujen lumoissa

**Alkulukujen lumoissa – Bernhard Riemann ja matematiikan suurin ratkaisematon ongelma** (alkuteos: *Prime Obsession: Bernhard Riemann and the Greatest Unsolved Problem in Mathematics*) on John Derbyshiren kirjoittama teos Riemannin hypoteesista, sen historiasta ja yrityksistä ratkaista se. Kirjan on suomentanut Juha Pietiläinen ja kustantanut Terra Cognita. Suomennoksen on tarkastanut Turun yliopiston analyyttisen lukuteorian professori Matti Jutila.

Kirja esittelee myös merkittäviä matematiikan alan henkilöitä ja taustavaikuttajia sekä 1800-luvun Euroopan poliittisia tekijöitä. Kirjavinkit sivuston arvostelun mukaan kirja on vaikeustasoltaan kohtuullinen, mutta vaatii kiinnostusta matematiikkaan. Kirjassa kuljetetaan rinnakkain kahta juonta: luvut, joiden järjestysnumero on pariton, esittelevät Riemannin hypoteesin ymmärtämiseksi tarvittavaa matematiikkaa, ja luvut, joiden järjestysnumero on parillinen, esittelevät taas aiheeseen liittyviä henkilöitä ja historiaa. Kirjassa on runsaasti alaviitteitä, jotka sisältävät lisätietoa käsiteltävistä asiosita. Kirjan liitteenä on matemaatikko Tom Apostolin tekemän laulun sanoitus, joka käsittelee Riemannin hypoteesia. Toisena liitteenä on laajahko esitys Lindelöfin hypoteesista, joka on läheistä sukua Riemannin hypoteesille.

''Arkhimedes''-lehdessä julkaistussa arvostelussa kritisoidaan, että kirja ei täytä lupaustaan ja selitä Riemmannin hypoteesia lukiomatematiikan pohjalta. Sen sijaan kirja pui tiettyjä algebrallisia yksityiskohtia syvällisesti, mutta ohittaa monet hankalat käsitteet. Arvostelussa todetaan, että Derbyshire on parhaimmillaan tarinankertojana ja henkilöistä kertovat osuudet ovat hyvin kirjoitettuja. Kirja herättää mielenkiintoa perehtyä matematiikkaan ja tieteenhistoriaan. Teos on arvokas lisä matematiikan yleistajuiseen kirjallisuuteen.. Derbyshire palkittiin teoksestaan Eulerin kirjapalkinnolla vuonna 2007. 

## Lähteet

## Aiheesta muualla
*Teos kustantajan Terra Cognitan sivustolla
Linear Functional Analysis

**Linear Functional Analysis** on Bryan P. Rynnen ja Martin A. Youngsonin kirjoittama kirja, joka käsittelee lineaarisen funktionaalianalyysin alkeita. Keskeisiä kirjassa käsiteltäviä asioita ovat Hilbertin avaruudet ja Lebesguen integraali. Kirja on ilmestenyt Springer Undergraduate Mathematics Series-nimisessä kirjasarjassa. Kirjan on kustantanut Springer.

## Lähteet
Skjold-luokka

**Skjold-luokka** on Norjan laivaston kuuden korvetin muodostama alusluokka.

## Alukset
*KNM Skjold* tilattiin koealuksena 30. elokuuta 1996 ja loput viisi 28. marraskuuta 2003.

## Lähteet

*

### Viitteet
Erik Adlercreutz

**Erik Alfred Herman Adlercreutz** (7. syyskuuta 1899 Helsinki – 13. lokakuuta 1989 Helsinki) oli suomenruotsalainen lääkäri ja dosentti, Adlercreutzin aatelissuvun päämies.

Adlercreutzin vanhemmat olivat kaupunginvouti, valtiopäivämies Herman Adlercreutz ja Naima Sofia Charpentier. Adlercreutz tuli ylioppilaaksi 1917 ja opiskeli lääketiedettä Helsingin yliopistossa. Hän valmistui lääketieteen lisensiaatiksi ja väitteli lääketieteen ja kirurgian tohtoriksi vuonna 1928. Adlercreutz erikoistui sisätautioppiin, teki opintomatkoja Eurooppaan ja hoiti yliopistossa sisätautiopin dosentuuria vuosina 1934–1966. Hän luennoi myös mm. Ruotsissa ja Ranskassa ja hoiti lääkärintointa useissa eri sairaaloissa. Helsingin diakonissalaitoksen 2. sisätautiosaston ylilääkärinä Adlercreutz toimi 1935–1950. Hänellä oli useita alansa luottamustoimia. Adlercreutz oli sotilasarvoltaan reservin lääkintämajuri.

Erik Adlercreutz oli kahdesti naimisissa. Ensimmäisestä avioliitosta (1931–1939) Elisabeth Hedvig Adlercreutzin kanssa syntyi kolme lasta, näiden joukossa professori Herman Adlercreutz ja arkkitehti Eric Adlercreutz. Toisesta avioliitosta (1939–) Margaretha Lerchen kanssa syntyi kaksi lasta.

## Lähteet
Gunnel Adlercreutz

**Gunnel Elisabeth Adlercreutz** (o.s. **af Björkesten**; s. 27. heinäkuuta 1941 Helsinki) on suomalainen arkkitehti.

## Ura
Adlercreutz opiskeli muun muassa Connecticut Collegessa New Londonissa Yhdysvalloissa 1959–1960, arkkitehdiksi hän valmistui Teknillisestä korkeakoulusta vuonna 1968, minkä jälkeen hän työskenteli vuosina 1968–1969 kalifornialaisessa Logan Severin Elbasanin arkkitehtitoimistossa.
Gunnel Adlercreutzilla ja hänen aviopuolisollaan Eric Adlercreutzilla on ollut arkkitehtitoimisto vuodesta 1969 lähtien. 

Hän oli A-konsulttien osakas ja arkkitehti.

Hän on voittanut ensimmäisen palkinnon seuraavissa arkkitehtikilpailuissa: Espoon seurakuntakeskus 1982, Kampin kolmio 1983 ja Pietarsaaren asuntomessut 1993.

## Luottamustehtäviä
*Adlercreutz oli kansainvälisen Alvar Aalto -symposiumin pääsihteeri vuosina 1982 ja 1985
*Vuosina 1992–1993 Gunnel Adlercreutz toimi Suomen Arkkitehtiliiton puheenjohtajana 
*Vuosina 1995–2006 hän oli Rakennustietosäätiön yliasiamies.

## Tunnustuksia
* Yhdysvaltain arkkitehtiliiton kunniajäsen 1997
* Svenska kulturfondenin arkkitehtuuripalkinto yhdessä Eric Adlercreutzin kanssa 2001
* professorin arvonimi
* kunniatohtori Chalmersin teknillisestä korkeakoulusta 2001

## Yksityiselämä
Adlercreutzin vanhemmat olivat professori Gunnar af Björkesten ja vanhempi lehtori Inga-Lisa Liljequist. Hänellä ja hänen puolisollaan Eric Adlercreutzilla on kolme lasta.

## Lähteet

## Aiheesta muualla
* 
*
Nenäpäivä (romaani)

**Nenäpäivä** on Mikko Rimmisen vuonna 2010 ilmestynyt kolmas romaani, joka sai ilmestymisvuonnaan Finlandia-palkinnon.

Kirjan keskeisiä teemoja ovat yksinäisyys ja yhteisöllisyys. Tarinan päähenkilö on keski-ikäinen, Hakaniemessä yksin asuva Irma. Eräänä päivänä hän alkaa hetken mielijohteesta soitella vieraiden ihmisten ovikelloja tekeytyen kyselytutkijaksi. Irma ei kuitenkaan onnistu omituisilla kysymyksillään olemaan roolissa täysin vakuuttava ja lopulta ihmiset ilmoittavat hänen toimistaan poliisille.

Arvioissa kiiteltiin erityisesti Rimmisen elävää ja erikoista kieltä. Finlandia-palkinnon jakanut kulttuuritoimittaja Minna Joenniemi kuvasi kirjan kieltä ”ainutlaatuisen pursuavaksi”.

*Nenäpäivästä* tehtiin vuonna 2012 teatterisovitus Kansallisteatteriin. Sen dramatisoi Aina Bergroth ja ohjasi Arto af Hällström. Irman roolin esitti Sari Puumalainen.

## Käännökset
* Italia: *La giornata del naso rosso*, 2013
* Ranska: *Sondage au pif*, 2013
* Saksa: *Der Tag der roten Nase*, 2013
* Venäjä: *С носом*, 2014
* Norja: *Nesedagen*, 2014
* Tanska: *Næsedag*, 2014
* Latvia: *Sarkanā degundiena*, 2015.

## Lähteet

## Aiheesta muualla
* Yle Elävä arkisto: Mikko Rimmisen Nenäpäivä kertoo humoristisesti yksinäisyydestä